NaiveNeuron/SloPal huggingface dataset:
Kollár, Boris, predseda NR SR (2021-09-22):
Technika, prosím, pre záznam urobte opravu hlasovania pánovi poslancovi Vetrákovi. Teraz budeme pokračovať v rozprave. V rozprave vystúpi pán poslanec Kočiš. Nech sa páči, pán poslanec, máte slovo. (Pokračovanie rokovania o návrhu poslanca Národnej rady Slovenskej republiky Miroslava Urbana na vydanie zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 618.)
Mikloško, Jozef, poslanec NR SR (2015-03-10):
Ďakujem. Znova sa ospravedlňujem, že som nedal nič písomne. Ešte tretíkrát a dosť. Stratégia pre ľudské práva bola dva a pol roka pripravovaná, preto navrhujem do programu na rokovanie prerokovať práve túto stratégiu. Je kontroverzným dokumentom. Rada vlády pre ľudské práva jej venovala veľa času a peňazí, nakoniec ho schválila, zostala kontroverzná. Potom to schválila aj vláda a zmenila kompetenciu pre ľudské práva z ministerstva zahraničia na ministerstvo spravodlivosti. V zahraničí zostalo iba rozdeľovanie peňazí, nemalých peňazí. Problémom je stále dvadsať jedna príloh, ktoré budú zdrojom budúcich verejných politík, ktorých status je nejasný, či sú, alebo nie sú súčasťou celého dokumentu. Rozpočet pre radu vlády napríklad na 2015 bolo 90-tis. euro. Napríklad iné rady vlády, napríklad seniori, v ktorej som, ani desatinu z toho nemajú... (Prerušenie vystúpenia časomerom.)
Raši, Richard, poslanec NR SR (2021-10-21):
Ďakujem pekne. Vážený pán podpredseda Národnej rady, ctené dámy poslankyne, vážení páni poslanci, predkladám návrh zákona, ktorým sa teda mení a dopĺňa zákon č. 222/2004 Z. z. o dani z pridanej hodnoty v znení neskorších predpisov, a predkladám ho ako návrh skupiny poslancov Národnej rady Slovenskej republiky za stranu HLAS – sociálna demokracia. Ide o zákon, ktorý reaguje na aktuálny stav predpokladaného výrazného zdražovania cien energií. Vážený pán podpredseda, toľko na úvod, lebo chcem vystúpiť v rozprave, do ktorej sa hlásim ako prvý, aby na mňa mohli aj poslanci reagovať. Ďakujem pekne.
Rafaj, Rafael, poslanec NR SR (2011-09-13):
Ja som chcel šetriť čas aj pozornosť a trpezlivosť tých, ktorí nás ešte možno v tejto nočnej hodine sledujú, ale naozaj, pán poslanec Zajac, nedá sa zareagovať. Vy ste hovorili o, so zápalom o škandalóznom vzniku a zložení predchádzajúcej vlády. A pýtam sa: To hovoríte vy? Predseda strany de iure neparlamentného subjektu, ako tu už viacerí povedali, ktorí sa prepašoval do parlamentu jednak na chrbte a jednak za chrbtom, poza chrbát inej exkluzívnej politickej strany? Nie je podľa vás škandalózne zloženie 4 + 1 + 1? Vy ste hovorili o kauze a škandáloch. Viete, čo je skutočná kauza a škandál? Že váš, v biológii sa tomu hovorí hostiteľ, tento váš hostiteľ je de facto tiež taký unikát, etnická strana s čisto etnickým programom, pretože zatiaľ podľa, a to je fakt, pán podpredseda, stačí si pozrieť, s akými bodmi programu a zákonom ste prišli. Ale najväčším škandálom, viete, čo podľa mňa je, pán Zajac? Že pri moci sú nielen persóny, ale dokonca aj celé politické strany, ktoré odmietli slovenskú štátnosť ako základný predpoklad toho, že vôbec môžme sedieť v tejto sále a rozhodovať o veciach slovenských. Macochy dneska vládnu slovenským deťom! Vy sa nehanbíte?
Bugár, Béla, podpredseda NR SR (2016-11-30):
Prezentujme sa a hlasujme o bodoch zo spoločnej správy. (Hlasovanie.) Prítomných 141, za 120, zdržalo sa 21 poslancov. Konštatujem, že tieto body zo spoločnej správy sme schválili.
Štefanec, Ivan, poslanec NR SR (2012-07-31):
Ďakujem pekne, pani predsedajúca. Myslím, že pán poslanec Kaník to vystihol úplne presne. Ide len a len o peniaze. V druhom pilieri je na účtoch ľudí 5 mld. eur, jeden a pol milióna občanov má 5 mld. eur. A ide len a len o tieto peniaze. Vláda nie je schopná šetriť. Neprišla doteraz s jediným úsporným opatrením. Ide jej len o tieto peniaze ľudí. Dámy a páni, je už vtipná ilúzia, že konsolidáciu vraj zaplatia bohatí. Veď sami sa usvedčujete zo lži, tak ako to pán Kaník zdôraznil, v druhom pilieri sú predovšetkým ľudia, ktorí nemajú ani priemernú mzdu. Pán minister, je to aj vaša argumentácia. Väčšina ľudí v druhom pilieri nemá ani priemernú mzdu. Tak akú logiku dáva vysvetlenie, že konsolidáciu zaplatia bohatí? Konsolidáciu zaplatia predovšetkým bežní ľudia, ktorým chcete siahnuť na ich peniaze, ktorých chcete okradnúť o ich budúce dôchodky. Znížením odvodov do druhého piliera o 55 % znižujete dôchodky z druhého piliera o 55 percent. Taká je realita. Nie tým bohatým, ale všetkým bežným ľuďom. Bohužiaľ, stav je taký, že vláda ruší existujúce riešenie, ale neponúka žiadne iné. Tým vytvára dlhodobú neudržateľnosť v dôchodkovom systéme a väčší tlak na to, aby buď boli dôchodky nižšie, alebo stúpal vek odchodu do dôchodku. Ináč sa tento problém vyriešiť nedá. Bohužiaľ, v súčasnej situácii vláda predkladá nie riešenie, ale len obratie ľudí o peniaze. Je to smutné, že to ide takýmto pokútnym spôsobom. A je smutné, že vláde ide len o peniaze ľudí. Ďakujem.
R. Kaliňák, podpredseda vlády a minister vnútra SR: (2007-03-23):
Vážená pani predsedajúca, dámy poslankyne, páni poslanci, otázka registratúrnych poriadkov Slovenskej informačnej služby a Vojenského obranného spravodajstva sa stala politickou otázkou v tejto chvíli. Za bývalej vlády sa zákon nerešpektoval už len z jednoduchého dôvodu, pretože nemal kontrolný mechanizmus, ani ho mať nemôže. Čiže je to iba snaha mať obsolétne ustanovenie naďalej v zákone, ktoré pred tým nikto nedodržiaval. Čiže z môjho pohľadu sa to ustanovenie nikdy nenapĺňalo tak, ako by si to predstavoval správny zákon o archívnictve a zaujímalo by ma, koľkokrát boli odborné kruhy archívne na kontrole v Slovenskej informačnej službe a vo Vojenskom spravodajstve. Pochybujem, že sa dostali za zvonček týchto inštitúcií. To znamená, zmyslom vášho návrhu je, aby naďalej sme tolerovali v správnom poriadku nezmyselný predpis. To znamená nerealizovateľný a obsolétny, nepoužiteľný. V druhom, čo sa týka toho vzdelania, povedal som jasne, že to platí pre špecializované archívy podnikové, pardon, a z tohto uhlu pohľadu si tí, ktorí to navrhujú musia uvedomiť, že si berú na svedomie zničenie týchto podnikových archívov, pretože je krásne povedať, že absolvovalo 584 archivárov Filozofickú fakultu, ale časť z nich pracuje vo svojom odbore, zvyšok vo svojom odbore nepracuje. Už len preto, že finančné podmienky tejto práce nijakým spôsobom nie sú atraktívne, a preto by som poprosil, aby osobné záujmy, veľmi úzke boli trochu prekonané a bolo pochopené, že chceme, aby archívy aspoň fungovali, tak príbuzné študijné odbory majú šancu na to, aby tieto archívy udržali. Ale tu si treba vidieť ďalej od nosa. Ďakujem.
Grendel, Gábor, podpredseda NR SR (2022-12-21):
Dávam slovo spoločnému spravodajcovi z výboru pre financie a rozpočet pánovi poslancovi Petrovi Kremskému, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Žiga, Peter, poslanec NR SR (2020-03-20):
Sľubujem. (Potlesk.)
Duchoň, Daniel, poslanec NR SR (2014-12-04):
Pán predseda, odhlasovali sme všetky podané pozmeňujúce návrhy, preto po prvé, navrhujem hlasovať o tom, že vládny návrh zákona prerokujeme v treťom čítaní ihneď.
Laššáková, Jana, podpredsedníčka NR SR (2012-12-17):
Teraz poprosím určeného spravodajcu z výboru pre pôdohospodárstvo a životné prostredie pána poslanca Jána Mičovského, aby informoval Národnú radu o výsledku rokovania výboru o tomto návrhu vlády. Nech sa páči, pán spravodajca, máte slovo.
D. Lipšic, poslanec: (2007-09-04):
Koaliční poslanci tu viackrát vyjadrili názor, že opozícia je moc tvrdá, že je nekorektná, že je neslušná. Ako sa toto rokovanie začalo? Začalo sa tým, že mali sme hodinu a pol prednášku, čítajúc vládne stanovisko od pána vicepremiéra Čaploviča. To som ešte v parlamente, sa priznám, nezažil, naozaj naposledy v škole. Potom sme tu mali niekoľko baníkov s transparentmi a ja si každého vážim, ale ak by naozaj sa mal tu stať precedens, že každá strana si zavolá na rokovanie parlamentu hŕstku svojich prívržencov, to nebude problém pre žiadnu stranu, aby sem prišlo 50 ľudí, to sa asi zhodneme, ako potom bude parlament vyzerať? Ako potom bude parlament vyzerať? Ak sem príde „bojúvka“ strany SMER, tak to degraduje rokovanie parlamentu. Vy ste navodili atmosféru tejto schôdze, ktorá nie je pokojná, ktorá je konfrontačná a robili ste to svojimi provokatívnymi krokmi. A je to smutné podľa mojej mienky aj pre parlament. Druhá vec je predsedajúci. To nie je prvýkrát, spomeniem to na dnešnom príklade, keď reagoval pán kolega Mikloš na jedného z predrečníkov, tak mu skoro pán predsedajúci zobral slovo. Teraz reagovala pani kolegyňa Tóthová na pani poslankyňu Damborskú, k tomu, čo povedala, nepovedala ani mäkké f, ale išlo sa ďalej. Ja chcem povedať jedno, pán predsedajúci, a to myslím vážne, vy ste aj predseda poslaneckého klubu SMER-u, však, ale ste aj podpredseda parlamentu. A keď na tej stoličke sedíte, tak musíte zabudnúť na to, že ste predseda poslaneckého klubu SMER-u. Tie tendencie odoberať slovo, faktické, tak buď budete striktne vykladať rokovací poriadok a potom každého poslanca budete upozorňovať, že sa odchyľuje od témy alebo faktická nie je k predrečníkovi, môžete to robiť, alebo necháte každého voľne hovoriť. Ale je neprijateľné, pán predsedajúci, aby ste iný meter mali na poslancov vládnej koalície, ktorí môžu hovoriť k čomukoľvek, kedykoľvek, vo faktickej na kohokoľvek, a k poslancom opozície. Pán predsedajúci, žiadam vás, aby ste naozaj v tej stoličke, v ktorej sedíte, zabudli na to, že ste predseda poslaneckého klubu... (Prerušenie vystúpenia predsedajúcim.)
P. Paška, predseda NR SR: (2007-11-27):
Poprosím pani poslankyňu Roškovú, ktorá je určená spoločná spravodajkyňa, aby nás informovala o priebehu prerokovania vládneho návrhu vo výboroch.
Žitňanská, Lucia, poslankyňa NR SR (2014-01-29):
Ďakujem veľmi pekne za slovo. Pán minister, áno, táto schôdza bola zvolaná kvôli niečomu inému, ale keď už ste tému posunuli, tak potom by som si naozaj poprosila premietnuť ešte dve videá, jedno z toho konkrétneho zásahu, o ktorom ste hovorili, a druhé, to z Nitry, ako tí extrémisti skopali tých mladíkov, čo nebolo tri mesiace vyšetrené. A možno ešte jednu poznámku k celému tomu vášmu vystúpeniu. Veľmi škodíte polícii. Vy si myslíte, že ju chránite, ale vy jej škodíte, pretože potrebujeme, aby ľudia dôverovali polícii, a keď kryjete aj prešľapy, tak v skutočnosti polícii škodíte. A robíte to opakovane a pomaly začínate byť zrelý na odvolanie práve kvôli tomuto.
Figeľ, Ján, podpredseda NR SR (2012-06-27):
Ďakujem pekne. S reakciou, nech sa páči, pán kolega Vašečka.
Antošová, Eva, poslankyňa NR SR (2018-05-23):
Ďakujem pekne. Pán Simon, pán kolega, máte taký zázračný dar, že zo všetkého urobíte nejakú takú kauzu, vytrhnete veci z kontextu, a presne je to o tých babkách s tými vajíčkami. Teraz sa všetky babky, ktoré nás počúvajú, zhrozia, že teda nebudú môcť chovať svoje sliepky. Nie je to tak, práve naopak. My máme stále viac záujem o to, aby sme podporovali predaj z dvora, hej. Čiže len treba čítať ten zákon celý a kompletne a presne o tej registrácii a to, čo ste hovorili, platí pre farmy. Čo sa týka tých krmív, chcela by som vám povedať, že veď práve v tomto zákone o veterinárnej starostlivosti hovoríme o tom, že zviera má právo na primeranú stravu, na vodu, na primerané prostredie, v ktorom žije. To znamená, že áno, treba, samozrejme, posudzovať aj to, ako a čím tieto zvieratá sú kŕmené. To je, pravdaže, dôležité. Čo sa týka toho čipovania, hovoríte o 10 eurách, ale veď práveže tým mojím pozmeňovacím návrhom sme zastropovali, že to čipovanie bude stáť 10 eur, a ešte príde návrh, veď som to avizovala, že dáme prechodné obdobie pre ľudí, ktorí sú v hmotnej núdzi, a tých 10 eur ani nemusia zaplatiť. Ide o to, že to čipovanie, ako som povedala vo svojom prejave v rozprave, je dôležité nielen pre samotné zviera, ale aj pre majiteľa a ako človeka takého a plus teda celé životné prostredie, ale aj našu spoločnosť. Takže ja len poprosím, aby ste nezavádzali občanov takýmito vytrhnutými a takými poplašnými správami, ktoré fakt nie sú opodstatnené. Ďakujem.
Laurenčík, Milan, podpredseda NR SR (2021-05-05):
Ďalšiu faktickú poznámku má pán poslanec Ján Blcháč. Nech sa páči.
Paška, Pavol, predseda NR SR (2013-12-16):
Pani poslankyňa Žitňanská do rozpravy.
Marcinková, Vladimíra, poslankyňa NR SR (2024-04-24):
Ďakujem pekne, pán predsedajúci. Už to tu zaznelo, že predkladatelia tohto návrhu sa inšpirovali v Maďarsku. Neviem, či zaznelo, že inšpirácia mohla prísť aj z Ruska, pretože aj tam podobný zákon majú. Pre predstaviteľov týchto krajín je nezávislý občiansky sektor, samozrejme, veľkou prekážkou pri ich nedemokratických krokoch. Tento zákon preto nemožno vnímať inak ako ďalší útok na mimovládny sektor zo strany koalície, ktorý už je niekoľký v poradí. Len pripomínam, že v maďarskom zákone proti mimovládkam ešte v roku 2020 prebehlo aj rozhodnutie Súdneho dvora EÚ, že je v rozpore s právom Únie. Koalícia tak naďalej pokračuje v krokoch, ktoré nás môžu pripraviť o eurofondy a peniaze z plánu obnovy. Z vlastných zdrojov nemáme šancu tieto prípadné výdavky a investičné príležitosti pokryť. Za organizácie so zahraničnou podporou by museli byť označované aj mimovládne organizácie, ktoré pomáhajú tým najzraniteľnejším na Slovensku, ako napríklad katolícka charita, Úsmev ako dar, Liga proti rakovine a mnohé iné, ktoré robia nezastupiteľnú prácu za tento štát, a práve týchto organizácií, ktoré túto prácu robia, sa tieto zmeny dotknú takisto a bojím sa, že najviac. Takže veľmi ťažko sa mi hľadá v spleti vašich argumentov nejaký pádny, ktorý by vysvetlil, prečo chcete poškodiť organizáciám, ktoré suplujú štát v toľkých smeroch. Ďakujem.
Grendel, Gábor, podpredseda NR SR (2021-06-24):
Pán poslanec Ďurica.
K. Sárközy, poslankyňa: (2008-10-30):
A ešte jednu poznámku k PPP projektom. Súčasná hospodárska kríza, myslím si, že týmto projektom až tak nefandí, keď už by som spomenula len vyjadrenia pána premiéra zo včerajška. Ďakujem pekne.
P. Hrušovský, predseda NR SR: (2005-11-09):
(Hlasovanie.) 124 prítomných, 44 za, 17 proti, 62 sa zdržalo, 1 nehlasoval. Návrh sme neschválili. J. Drgonec, poslanec: Pán predseda, navrhujem na základe udelenej plnej moci alebo splnomocnenia výboru, aby tento návrh bol postúpený do tretieho čítania v lehote ihneď.
Kollár, Boris, poslanec NR SR (2019-09-24):
Ja by som chcel len upozorniť na fakt, že ak štát je schopný nakupovať americké stíhačky za miliardy eur, ak štát, tento štát je schopný nakupovať rôzne transportéry, ak je schopný podnikateľom, ktorí principiálne si vedia ten život zariadiť raz lepšie, raz horšie, ale určite si žijú nad priemer ostatných občanov Slovenska, ak im vieme dať, znížiť dane, ak vieme rozdávať rôzne poukážky lyžiarske – a ja nehovorím, že sú zlé –, tak ja si myslím, že sme banánovou republikou, pokiaľ nevieme sa postarať o matky s deťmi a o siroty, hlavne o siroty. Je absolútne tragédia počúvať tuná, že nebolo to valorizované, je tu 21-tisíc sirotských dôchodkov a štát na nich kašle. My nemáme problém nakupovať stíhačky, my máme problém sa postarať o naše vlastné deti, o našu budúcnosť. Pokiaľ nebudeme mať deti, tento národ nemá žiadnu budúcnosť. Poprosím všetkých kolegov o podporu tohto návrhu zákona. Ďakujem.
T. Cabaj, poslanec: (2005-09-22):
Jednak chcem vyjadriť svoje stanovisko k pozmeňujúcim návrhom, ktoré sa už objavili v spoločnej správe, a to o možnosti pri voľbách do Európskeho parlamentu preferovať minimálne dvoch kandidátov. Myslím, pán minister, že v tom sa zhodneme, ak si dobre pamätám, aj vy ste podporovali pri prijímaní zákona tento návrh, nakoniec snemovňa rozhodla tak, ako rozhodla. Ale myslím, že po skúsenostiach, ktoré máme z posledných volieb do Európskeho parlamentu, asi viacerí kolegovia zmenia svoj názor, a myslím, že prijmeme podporu v tom, že bude možné preferovať minimálne dvoch kandidátov. Pripomínam, že do Národnej rady sú to štyria. Zároveň dovoľte v tejto druhej časti, to znamená, nebudem sa teraz vyjadrovať k zákonu o voľbách do Národnej rady, aj keď viacerí asi čakali, že opätovne predložím návrh, aby o nastúpení náhradníkov do Národnej rady rozhodovala, tak ako to bolo v minulosti, politická strana. Na to zrejme treba politickú zhodu a minimálne musím povedať, že asi v koalícii ťažko sa dá táto zhoda teraz nájsť, tak to je priestor zrejme budúcnosti, takže túto tradičnú tému, ktorú som tu predkladal, neotváram. Ale dovoľte predložiť pozmeňujúci návrh, a to k zákonu č. 331/2003 Z. z. o voľbách do Európskeho parlamentu, a to: navrhujem, aby sme zosúladili uplatňovanie preferenčných hlasov vtedy, keď kandidát dosiahne minimálne 3 % preferenčných hlasov, ktoré získala politická strana. Pripomínam, že je to vlastne zosúladenie, obdobne je to aj vo voľbách do Národnej rady, takisto v tomto zákone sme zmenili z pôvodných 10 % preferenčných hlasov politickej strany na 3 %. Z toho dôvodu predkladám aj ten návrh, aby aj pri voľbách do Európskeho parlamentu mohli demokraticky zvýrazniť voliči svoje stanovisko a mohli takýmto spôsobom upraviť kandidačnú listinu politickej strany. Takže návrh znie: v čl. 2 predloženého návrhu (v tlači 1196) sa vkladá nový bod 5, ktorý znie: 5. V § 34 ods. 5 sa slová „10 %“ nahrádzajú slovami „3 %“. Myslím, že to odôvodnenie som urobil takýmto spôsobom, že sa teda zvýrazňuje demokratickosť práva voličov, aby takýmto spôsobom sa rozhodli. A pripomínam, že je to zosúladenie aj s návrhom, ktorý je v zákone o voľbách do Národnej rady. Pán spravodajca, ten návrh vám predkladám spolu so 16 podpismi, aby mohol byť súčasťou hlasovania. Ďakujem pekne.
Grendel, Gábor, podpredseda NR SR (2023-02-02):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto, končím možnosť prihlásiť sa do rozpravy. Vyhlasujem rozpravu za skončenú. Želá si záverečné slovo pán minister, teda pán podpredseda vlády? Nie. Pán spravodajca takisto nie. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 343/2015 o verejnom obstarávaní a o zmene a doplnení niektorých zákonov v znení neskorších predpisov. Vládny návrh zákona je uverejnený ako tlač 1353, návrh na jeho pridelenie na prerokovanie výborom je v rozhodnutí č. 1422. Opäť prosím dočasne povereného podpredsedu vlády Slovenskej republiky pána Štefana Holého, aby vládny návrh zákona uviedol. (Rokovanie o vládnom návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 1353.)
Paška, Pavol, predseda NR SR (2013-09-18):
Pani poslankyňa Jurinová.
V. Novotný, poslanec: (2005-11-09):
Myslím si, že treba nám pracovať naozaj na tom, aby poľnohospodári získali naspäť tú vážnosť, úctu a to postavenie, ktoré po stáročia v tejto krajine mali, aby to neboli ľudia, ktorých považuje zvyšok spoločnosti za „vyžírky“, ktoré naťahujú ruku za účelom nejakých dotácií, ktorí najprv chcú od štátu dotáciu na to, aby zasiali, a potom znovu dotáciu na to, aby požali, a podľa možnosti ešte aj dotáciu na to, aby sme im odkúpili to, čo vyprodukovali, pretože je to omnoho drahšie, ako to vieme v danej chvíli kúpiť na svetových trhoch. To, že sa kupuje v globalizujúcom sa svete v svetových cenách a že naši poľnohospodári nevedia konkurovať, je výsledkom neuveriteľnej efektivity nášho poľnohospodárstva, obrovských hektárových výnosov, ktoré sú porovnateľné s najlepšími hektárovými výnosmi v Európe a sú napríklad omnoho vyššie, ako je to v Spojených štátoch. Proste naše poľnohospodárstvo je také dobré, že produkuje toho tak veľa, že máme problém to uložiť niekde na trhu. To, že núkame inú možnosť, nie je vôbec science-fiction, stačí sa ísť pozrieť do Rakúska a do Bavorska, kde energetický program v poľnohospodárstve už dávno beží. Chcel by som teda ešte raz poďakovať pani poslankyni Tkáčovej. A ono tak niekedy zvykne byť, že tí, ktorí prví hovoria o nových myšlienkach a nových nápadoch, sú väčšinou zdrojom posmeškov a kritiky, ale treba to asi vydržať. Ďakujem pekne.
Grendel, Gábor, podpredseda NR SR (2021-07-23):
Pán poslanec Ján Kerekréti s faktickou poznámkou.
Žiga, Peter, podpredseda NR SR (2023-12-12):
Pán poslanec Krátky.
Grendel, Gábor, podpredseda NR SR (2020-07-24):
Pán poslanec Kmec.
Dostál, Ondrej, poslanec NR SR (2018-02-07):
Pán poslanec Petrák, použili ste zaujímavé čísla o tom, ako sa jednotlivé kraje vysporiadali s tou zníženou kvótou, a teda argumentovali ste, že kým napríklad nitriansky dokázal reflektovať to, že v meste Nitra je väčší záujem, a teda sú tam nad kvótou, ale v Nitrianskom kraji ako vcelku to dodržujú, podobne ste spomenuli príklad Liptovského Mikuláša, kde je to 11 % z populačného ročníka, ale Žilinský kraj sa s tým dokázal vysporiadať, a teda len jedine tá Bratislava to nedokáže. No, to je síce zaujímavé porovnanie, ale trochu kríva, ako zvyknú krívať porovnania, ktoré sú vytrhnuté z kontextu, a toto je vytrhnuté z kontextu. Lebo počet obyvateľov Bratislavy, mesta Bratislava na počte obyvateľov Bratislavského kraja je zhruba 66 %, počet obyvateľov Nitry, mesta Nitra na Nitrianskom kraji je zhruba 11 % a počet obyvateľov Liptovského Mikuláša na Žilinskom kraji je 4,5 %. Tak, samozrejme, že ak aglomerácie, kde je vyššia úroveň vzdelania a vyšší dopyt aj po vzdelávaní v osemročných gymnáziách, predstavujú 11 % alebo 4,5 % z obyvateľstva kraja, je to drobný, ale významný rozdiel oproti situácii, špecifickej situácii Bratislavy a Bratislavského kraja, kde mesto Bratislava tvorí počtom obyvateľov dve tretiny celého kraja.
Sulík, Richard, predseda NR SR (2010-12-02):
Prepáčte, pán poslanec, prosím vás pekne. Chcel by som informovať prítomných, tak ako bola aj dohoda, že schôdza bude trvať dovtedy, dokedy sa neskončí prejav pána Počiatka, čo bude približne dokopy 25 až 30 minút a potom ukončíme dnešnú schôdzu. Nech sa páči.
Zmajkovičová, Renáta, podpredsedníčka NR SR (2013-06-26):
Ďakujem, pani podpredsedníčka. Dávam slovo spravodajkyni, ktorú určil navrhnutý gestorský ústavnoprávny výbor, poslankyni Anne Vittekovej. Nech sa páči.
Hrnčiar, Andrej, podpredseda NR SR (2018-09-13):
Pán poslanec, máte doplňujúcu otázku?
Bugár, Béla, podpredseda NR SR (2018-02-07):
Nech sa páči, pán poslanec Beblavý, môžte reagovať.
Pročko, Jozef, poslanec NR SR (2023-11-23):
252. Ďakujem veľmi pekne. Aj ja ťa, Robo, považujem za odborníka na prevážanie Vietnamcov v lietadlách, to si naozaj vyškolený veľmi dobre. Označoval si nás tu za kút hanby za 20-tisíc obetí, ja ti len chcem rovno pripomenúť, že ten tvoj šéf, bývalý komunista, robil mítingy, kde chodilo desaťtisíce a desaťtisíce a desaťtisíce ľudí, ktorí nenosili rúška a naozaj tam zomierali ľudia, je to potvrdené, máme to aj potvrdené, že tam zomierali ľudia, tam ste ich nakazili, takže my sme kút hanby a vy ste čo? Vy ste kút zločincov? Áno, ste kút zločincov, ste kút kšeftárov. Mne sa strašne páčilo to, ako si sa pochválil, že si hrdý na tú vidličku, pretože keď ti, keď teda Tibor Gašpar hovoril, že kkt vybn, Ježiš, jak ho dobijem raz, strašne ho zjbnm z tej motorky, mu dám takú čelovicu, tak toto povedal na teba, tak keď si na toto hrdý, na toto keď si hrdý, keď ti robia ľudia také, je mi vás ľúto, pretože ty asi vieš, či je pravda to, čo hovoria tvoji tuto kolegovia v zákulisí, že Robert Fico tam mlátil aj Petra Pellegriniho, homofóbne mu nadával, takže toto ste vy. Ale vás držia kšefty, Robo. Vás držia kšefty, pretože to je to, čo na rozdiel od nás, pre vás veľmi dôležité, peniaze, ktoré nosíte lietadlami do Dubaja, sú to kšefty. Tu aj ľudia podomnou, čo sedia, tak naozaj nepoznám tam ani jedného kšeftára, ani jedného obvineného, ale medzi vami, Robo, je 120 obvinených, a to je smutné. No a pán Šutaj Eštok, ktorý teraz zíval, lebo si dal asi úzke sako, mu tam praskne, tak je to človek, ktorý hneď porušil zákon a Fico povedal, takých ministrov, ktorí porušia zákon, dám hneď preč. Fico si kaká do pusy, odkedy sa narodil.
Kotleba, Marian, poslanec NR SR (2021-12-02):
Tieňový premiér Matovič, tieňový premiér Matovič, z vašich úst sme počuli omáčky. Ďalšiu časť propagandy, ktorou už dva roky vláda masíruje celé Slovensko, ale nepočuli sme počas vašich troch vystúpení ani jedno slovo o tom, prečo by táto vaša iniciatíva podplatiť dôchodcov, aby si za 500 eur nechali vstreknúť do svojho tela vakcínu, za ktorú nikto nenesie zodpovednosť ani výrobcovia, ani vaša vláda. Prečo by táto vaša iniciatíva mala ísť v skrátenom legislatívnom konaní? Povedali ste, že zdravotníci volajú o pomoc. No ale čo táto vláda spravila cez leto preto, aby zdravotníci o pomoc nevolali? Nič ste neurobili, pán Matovič. Nič! Pretože vám táto situácia maximálne vyhovuje. A preto je na pleciach a zodpovednosti vašej vlády to, čo sa deje a nehádžte to na opozíciu a nehádžte to ani na tých dôchodcov, ktorých si beriete do huby. A pýtali ste sa, že nad čím večer ľudia rozmýšľajú, keď idú spať. Pán Matovič, neviem, či chodíte pomedzi ľudí, alebo nie, ale skôr asi nie. Keby ste chodili, tak viete, že čoraz viac ľudí rozmýšľa nad jednou jedinou vecou. Ako zastaviť túto vašu vládu plnú bláznov, fanatikov a šialencov. Ako zastaviť tieto vaše opatrenia, pretože ľudia sa dnes boja o tom, čo bude zajtra. Ľudia sa boja, s čím zase na nich vyrokujete. Toto je strach, ktorý šírite. Toto sú starosti ľudí. A vašich trápnych 500 eur im tie starosti neodoberie. Skôr naopak, pridá, lebo ich núti sa zaoberať tým, že či sa majú nechať kúpiť, či majú predať svoje presvedčenie za vašich 500 eur. Hanba vám je!
Danko, Andrej, poslanec NR SR (2019-09-19):
Prosím, prezentujme sa a hlasujeme. (Hlasovanie.) Prítomných 122 poslancov, za 72, proti 22, zdržalo sa 28. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Muňko, Dušan, poslanec NR SR (2010-08-05):
Pán minister, ja by som len chcel podotknúť, pretože Slovensko podpísalo Alpský protokol z hľadiska dopravy či osobnej, vlakovej alebo autobusovej, akonáhle príde k privatizácii autobusovej dopravy, musíte počítať, že všetky stratové linky nebudú prevádzkovať a bude ich musieť asi zabezpečovať znova štát alebo samospráva, resp. územné celky. To je jedna moja pripomienka, vážna, druhá pripomienka je, samozrejmá vec, k letisku. Viete veľmi dobre, že Slovensko prišlo v roku 1992 pri zlom delení o podiel v Československých aerolíniach. Tým, že Slovensko nemá vlastné aerolínie, nemá, prakticky, keď dneska každý lieta, možnosť rozvíjať cestovný ruch. Ja vítam aj to, aby mesto dostalo podiel, tak ako majú rakúske mestá a vidiek, v bratislavskom letisku, ale zároveň upozorňujem, že Slovensko z hľadiska toho, čo investovalo dneska do bratislavského letiska, hlavne, že vybudovalo terminál, takisto vybudovali terminál Rakúšania, vybudovali aj terminál nákladný. My máme stále nižšie platy, čiže rozvoj terminálu, hlavne nákladného, na Slovensku, hlavne v Bratislave, by mal pokračovať ďalej. Hlavne pokiaľ sa týka Ázie a ďalších destinácií. Ale ešte chcem povedať, keď prepočítame, rakúske letisko žije, asi zhruba 60 mil. eur, čo precestujú slovenskí občania, ktorí lietajú z viedenského letiska. Len toľko dávam do pozornosti, pokiaľ sa týka v prípade, že strategický partner by mal vstúpiť na bratislavské letisko. Ďakujem pekne.
Paška, Pavol, predseda NR SR (2013-05-16):
Hlasujeme o návrhu skrátiť lehotu, aby sme o návrhu, ktorý odznel v opakovanom druhom čítaní, mohli hlasovať. (Hlasovanie.) 106 prítomných, 85 bolo za, 14 proti, 2 sa zdržali, 5 nehlasovali. Máte súhlas, pán spravodajca.
Laššáková, Jana, podpredsedníčka NR SR (2012-10-19):
Pán poslanec Kaník, nech sa páči.
Sulík, Richard, predseda NR SR (2011-09-08):
Prajem všetkým príjemný obed. Uvidíme sa o 14.00 hodine, pokračujeme hodinou otázok. (Prerušenie rokovania o 12.00 hodine.) (Pokračovanie rokovania o 14.00 hodine.)
P. Hrušovský, podpredseda NR SR: (2002-07-10):
(Hlasovanie.) 95 prítomných, 72 za návrh, 18 sa zdržalo, 5 nehlasovalo. Návrhy sme schválili. Ďalší návrh. P. Hajdúk, poslanec: Odhlasovali sme všetky body spoločnej správy a mám splnomocnenie gestorského výboru, odporúčam teda hlasovať o tom, že poslanecký návrh zákona prerokujeme v treťom čítaní ihneď.
T. Cabaj, podpredseda NR SR: (2009-09-11):
Nikto iný v rozprave nechce vystúpiť, vyhlasujem rozpravu za skončenú. Navrhovateľ ani spravodajca sa nechcú vyjadriť. Ďakujem pekne. Prerušujem rokovanie o tomto bode programu. A tak ako bolo na základe všeobecnej zhody dohodnuté, teraz pristúpime k prvému čítaniu o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov . Tento návrh je uverejnený ako tlač 1204, návrh na jeho pridelenie na prerokovanie výborom je v rozhodnutí č. 1237. Pán poslanec, nech sa páči, máte slovo.
Kuffa, Štefan, poslanec NR SR (2022-12-08):
Prepáčte. Že pojem cenzúra, ktoré bolo ako v minulosti, sme dnes zamenili za slovo hoax a za to slovo hoax, kde čo všetko možné ako skrývame a potom aj polícia prevracia naše príbytky a príbytky našich občanov Slovenskej republiky. Ďakujem za pozornosť, pán predseda, aj za vašu ústretovosť. Ďakujem ešte raz.
Číž, Miroslav, podpredseda NR SR (2015-12-08):
Máte. (Reakcie z pléna.)
Danko, Andrej, predseda NR SR (2016-09-14):
Pristúpime teda k hlasovaniu o pridelení návrhu, tak ako bolo navrhnuté, výborom a určenie gestorského výboru, ako aj lehoty na prerokovanie. Prosím spravodaj..., teda ďakujem pani spravodajkyni. Prosím, prezentujme sa a hlasujme. (Hlasovanie.) Prítomných 137 poslancov, za 95, proti 11, zdržalo sa 31. Konštatujem, že sme tento návrh schválili. Budeme pokračovať hlasovaním o bode 45 schváleného programu, ktorým je prvé čítanie o návrhu poslancov Bastrnáka a Gála na vydanie zákona, ktorým sa mení a dopĺňa zákon č. 8/2009 Z. z. o cestnej premávke (tlač 212). Spravodajcom je člen navrhnutého gestorského výboru pre obranu a bezpečnosť poslanec Anton Hrnko. Nech sa páči, pán poslanec, prosím, uveďte hlasovanie. (Hlasovanie o návrhu poslancov Národnej rady Slovenskej republiky Tibora Bastrnáka a Gábora Gála na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov , tlač 212.)
Pellegrini, Peter, predseda NR SR (2015-05-28):
Poprosím, pán poslanec, keby ste naozaj nediskutovali a pána ministra oslovujte minister, nie agent, on vám hovorí pán poslanec. Takže dodržujme nejaké základné pravidlá.
Bugár, Béla, podpredseda NR SR (2016-12-01):
Ďakujem pekne. Nechcete položiť doplňujúcu otázku? Ďakujem pekne. Ôsmu otázku položil pán poslanec Laurenčík ministrovi dopravy, výstavby a regionálneho rozvoja Árpádovi Érsekovi, ktorého zastupuje pán minister vnútra Kaliňák, otázka je nasledovná: „Vláda v Programovom vyhlásení vlády vyhlasuje, že bude podporovať cestovný ruch. Ako si máme vysvetliť skutočnosť, že v schválenom rozpočte na rok 2017 je na podporu cestovného ruchu schválená suma, ktorá je nižšia o 4 mil. eur oproti schválenej sume na rok 2016?“ Nech sa páči.
Bugár, Béla, podpredseda NR SR (2018-10-17):
Na vystúpenie pána poslanca štyria s faktickými. Pán poslanec Hrnko.
V. Veteška, podpredseda NR SR: (2007-05-18):
Ako prvý vystúpi pán poslanec Brocka za klub KDH.
Hrušovský, Pavol, podpredseda NR SR (2010-08-10):
Pán poslanec, návrh uznesenia máme predložený písomne. Pán poslanec Faič ho predniesol ústne v rozprave. Nie je dôvod, aby ste ho znovu teraz prednášali. Môžete dať o návrhu hlasovať.
P. Miššík, poslanec: (2003-10-21):
Problematika návrhu zákona nepatrí medzi prioritné oblasti aproximácie práva uvedené v článku 70 Európskej dohody o pridružení a nepatrí ani medzi priority odporúčané v Bielej knihe. V práve Európskej únie nie je upravená. Vychádzajúc z oprávnení, ktoré pre mňa pre ako pre spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 odsek 3 písmeno c) rokovacieho poriadku odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 331 z 8. septembra 2003 podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokoval ústavnoprávny výbor, zahraničný výbor, výbor pre ľudské práva, národnosti a postavenie žien. Za gestorský výbor navrhuje Ústavnoprávny výbor Národnej rady Slovenskej republiky. Odporúčam, aby výbory predmetný vládny návrh zákona prerokovali v druhom čítaní do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, aby ste otvorili rozpravu.
Paška, Pavol, predseda NR SR (2013-12-17):
Dámy a páni, budeme pokračovať v prerušenom rokovaní programu 27. schôdze. Na vystúpenie pána poslanca Sulíka faktické poznámky. Pán poslanec Kvasnička.
Gyimesi, Juraj, poslanec NR SR (2020-12-09):
Nebyť plošného testovania, na Slovensku by sme mali denný prírastok už teraz zhruba 4-5-tisíc prípadov. Skolabovali by nám viaceré nemocnice a osobne si myslím, že by sme sa veľmi priblížili Španielsku z prvej vlny koronakrízy. Ďalším faktom, ktorý to celoplošné testovanie prinieslo, je ten, že v tých v tom čase najviac postihnutých okresoch v Bardejove a na Orave sa znížila celkom zjavne tá krivka a sa dostali z tých najčervenších čísiel niekde úplne inde. Plošné testovanie zároveň našlo nové, nové ohniská nákazy, ktoré sa týmto dokázali eliminovať. A je to pravda, že aj po tomto plošnom testovaní a aj napriek opatreniam vlády naďalej rastie incidencia prípadov a tá rastie všade. A práve preto je treba prijímať ďalšie opatrenia na to, aby už ďalej to nerástlo, prípadne sa to obmedzilo. A ja v tomto, v tomto boji premiéra Igora Matoviča za zdravie za životy ľudí budem vždy stáť a budem hlasovať tak, ak to bude na mne, aby som mu tento boj pomohol vyhrať. Pokiaľ ide o ďalších kolegov, ja som nikdy nepovedal to, že Slovensko nie je civilizovaná krajina, ale som povedal to, že sú krajiny, ktoré sa považujú za civilizovanejšie. A poslednú vec, na ktorú by som chcel reagovať, je to, že právny poriadok Slovenskej republiky nebol pripravený na takúto vlnu pandémie a aj z tohto dôvodu je treba... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2018-12-03):
Nie je už prestávka, lebo prestávka skončila pred dvoma minútami, takže dve minúty naviac, keď nepríde do 37 nikto, tak stráca to poradie a ide to na záver schôdze. Tento bod stráca poradie. Dobre, vy ste päťdesiatjednotka. Nasleduje prvé čítanie o návrhu skupiny poslancov Národnej rady Slovenskej republiky na vydanie zákona o poskytnutí pomoci v poľnohospodárskej prvovýrobe . Návrh zákona má parlamentnú tlač 1218. Návrh na jeho pridelenie na prerokovanie výborom je v rozhodnutí pod č. 1268. Dávam slovo poslancovi Soboňovi, aby za skupinu poslancov návrh zákona uviedol, nech sa páči.
P. Farkas, poslanec: (2001-09-13):
Predmetný návrh bol doručený poslancom Národnej rady Slovenskej republiky s tým, že vláda požiadala prerokovať tento návrh prostredníctvom skráteného legislatívneho konania. Predseda Národnej rady posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel ho zaradil na rokovanie 51. schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku Národnej rady, ako i náležitosti určené v legislatívnych pravidlách. Z hľadiska vecného zastávam stanovisko, že predložený vládny návrh zákona rieši závažnú problematiku, ktorú je potrebné upraviť spôsobom, ako sa navrhuje v predmetnom návrhu. Po rozprave, pán predsedujúci, budem odporúčať, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní. Skončil som, pán predsedajúci, žiadam vás, aby ste otvorili rozpravu.
P. Paška, predseda NR SR: (2008-10-22):
Vyhlasujem krátku 2-minútovú prestávku. Budeme pokračovať návrhmi, ktoré bude predkladať pán podpredseda vlády a minister spravodlivosti Harabin o 11.30 hodine. (Prestávka.) (Po prestávke.)
Grendel, Gábor, podpredseda NR SR (2023-06-27):
Na vystúpenie pána ministra evidujem päť faktických poznámok, končím možnosť prihlásiť sa s ďalšími faktickými poznámkami. Ako prvý pán poslanec Radovan Marcinčin.
Glváč, Martin, podpredseda NR SR (2017-12-08):
Hovoríte o pánovi premiérovi a nereagujete na to, čo povedal pán predrečník Matovič.
Fecko, Martin, poslanec NR SR (2014-12-03):
Ďakujem pekne, páni kolegovia, ktorí ste na mňa reagovali. Takže, samozrejme, som rád, keď ste podporili náš pozmeňovák, takže myslíte, že to je Zvolen, pán kolega? (Povedané so smiechom.) Ja vám ešte poviem jedno, že aj u nás v Prešove sme mali kopu týchto kúpeľov. Jedna z nich bola aj Išľa, kde sa liečila reuma, kde bola aj Sisi, takže prakticky máme tiež a to boli také minikúpele vaňové. Takže hovorím, pokiaľ tento štát chce na niečom stavať, tak mal by stavať na prirodzenom potenciáli, ktorý má aj na tej prírodnej báze, a myslím si, že u nás je toľko zdrojov potenciálneho využitia na vykrytie našich výdavkov, ktoré budeme mať v budúcnosti, len ich treba zberať z tejto našej zeme. A hlavne chcem apelovať, aby sme verili našim ľuďom, našim podnikateľom, našim Slovákom, ktorí chcú to ísť a robiť na tomto poli, slovenskej zemi, pretože, žiaľ, mnohí tí zahraniční tu prídu iba na čas a potom nemajú žiadny vzťah k tejto zemi, k slovenskému národu, zmiznú. My budeme pozerať, respektíve s dlhým nosom pozerať, čo nám tu urobili, akú paseku, a vlastný národ nás bude potom haniť. Ďakujem pekne za vaše reakcie.
Pellegrini, Peter, predseda NR SR (2015-01-27):
Vážené panie poslankyne, vážení páni poslanci, dovoľujem si vás požiadať, aby ste zaujali miesta v rokovacej sále, aby sme mohli pokračovať. Pristúpime k prvému bodu programu, ktorým je prvé čítanie o vládnom návrhu zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 1330, návrh na jeho pridelenie na prerokovanie výborom je v rozhodnutí č. 1343. Prosím, pán minister, aby ste vládny návrh zákona uviedli. Nech sa páči, máte slovo. A poprosím o kľud v rokovacej sále.
Grendel, Gábor, podpredseda NR SR (2023-01-26):
Pán poslanec Svrček.
Jasaň, Viliam, poslanec NR SR (2012-08-07):
Ďakujem pekne, pán predseda, ďakujem pekne, pán minister, za vaše vystúpenie, hlavne za ústretovosť, ktorá tu zo strany bývalých, súčasných opozičníkov, bývalých vládnucich, takmer nikdy nebola v minulosti. Oceňujem tiež to, že ste na konkrétnych číslach ukázali, ako mnohí poslanci, ktorí vystúpili doteraz, zavádzajú. Tvrdia, že zákon sa robí tajne. No myslím si, že dvojmesačné rokovania s tými, ktorých sa to týka, jasne ukazujú, že to tajné nebolo a že ste to prerokovali, prekonzultovali s každým, koho sa to týka. Je jasné, že sa nemôžete stretnúť s každým, kto je v druhom pilieri, aby ste to s ním prerokovali, či je to dobré, či nie je to dobré. Ale myslím si, že sociálni partneri a tí, s ktorými ste rokovali možno, že s dielčími vecami nie sú spokojní, ale viem, že tá všeobecná dohoda tam bola. Samozrejme, že oceňujem aj to kľudné vaše vystúpenie, pretože je niekedy až ťažko pochopiteľné vydržať a nereagovať na niektoré doslova klamstvá, ktoré tu znejú z úst našich opozičných kolegov. Nebudem sa už tu ja vyjadrovať k tým dohodárom a samostatne zárobkovo činným osobám, pretože tam evidentne si vyberajú opozičníci len to, čo im vyhovuje. A to im vyhovuje možno 10% z toho problému, ktorý vy chcete komplexne riešiť. Ďakujem.
Laššáková, Jana, podpredsedníčka NR SR (2013-12-11):
Pán poslanec Přidal, nech a páči.
Kollár, Jozef, poslanec NR SR (2010-10-12):
Ďakujem pekne, vážený pán predsedajúci. Dámy a páni, dovoľte mi, aby som vystúpil ako spravodajca výboru pre financie a rozpočet k predmetnému návrhu zákona. Konštatujem, že uvedený návrh bol doručený poslancom v stanovenej lehote, čím boli splnené podmienky § 72 ods. 1 zákona Národnej rady Slovenskej republiky o rokovacom poriadku. Predseda Národnej rady posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel ho zaradil na dnešnú 7. schôdzu Národnej rady. Ako spravodajca v prvom čítaní si osvojujem stanovisko, že predmetný návrh zákona spĺňa po formálno-právnej stránke všetky náležitosti návrhu zákona. Všeobecná časť dôvodovej správy obsahuje informáciu o jeho cieli a tiež je v súlade s Ústavou Slovenskej republiky, ako aj ostatnými všeobecne záväznými právnymi predpismi. Jej osobitná časť obsahuje odôvodnenie jednotlivých ustanovení návrhu. Zároveň návrh zákona obsahuje doložku zlučiteľnosti s právom Európskej únie a doložku vybraných vplyvov. Po rozprave odporúčam, aby podľa § 73 ods. 3 písm. c) zákona o rokovacom poriadku uvedený návrh zákona prerokovala Národná rada v druhom čítaní. A v súlade s rozhodnutím predsedu Národnej rady Slovenskej republiky č. 84 z 24. septembra podľa § 71 zákona o rokovacom poriadku návrh zákona prerokovali výbory: výbor pre financie a rozpočet, ústavnoprávny výbor a výbor pre hospodárstvo, výstavbu a dopravu. Pán predsedajúci, poprosím, otvorte rozpravu k uvedenému vládnemu návrhu zákona. Ďakujem.
Tomáš, Erik, poslanec NR SR (2020-12-09):
Pán kolega Dostál, ak vy nepočúvate z koaličných radov to podávanie ruky, že pomôžte, len nekritizujte, a nielen počas tejto rozpravy, ale aj počas predchádzajúcich schôdzí, tak ste potom hluchý. Ja pevne verím, že sa vám nezhoršil zdravotný stav, pretože ja vám prajem len všetko dobré, čo sa týka zdravotného stavu, a pripisujem to len takej pre vás typickej politickej vypočítavosti, ktorou ste známy. A nepovažujem vás ani za strážcu čistoty legislatívneho procesu, pretože vy aj pri tomto postupujete podľa toho, ako vám to vyhovuje, osobne vyhovuje. Keď ste boli v opozícii a mnohokrát správne ste kritizovali skrátené legislatívne konania, teraz to priznám, správne v niektorých prípadoch, prečo to nerobíte teraz, keď ste v koalícii? No, lebo by ste asi dostali paličkou po prstoch, že? Napríklad, pán Dostál, vysvetlite mi, ako je možné, že prílepkov, prílepkami sa rieši ústava napríklad v sociálnej oblasti, keď dôchodková reforma je v riadnom medzirezortnom pripomienkovom konaní. Nevidel som vás, že by ste tu vyskakovali jako čertík z krabičky, nie, čiže len ako vám to vyhovuje, pán Dostál. Potom taký typický príklad pre vás, tajná voľba bola najprv výdobytkom Nežnej revolúcie, potom už nie, teraz už je verejná voľna skvelá, čiže tak, ako vám to vyhovuje, pán Dostál. Tak chcem povedať, že na záver som nepochopil tú poznámku k pani prezidentke, že prečo by mala pani prezidentka ešte kontrasignovať a dávať súhlas na tieto vaše všetky veci, tak vám chcem upozorniť, že pani prezidentka je zvolená v priamej voľbe, má mandát priamo od ľudí a je na rozdiel od koaličných lídrov najdôveryhodnejšou političkou, tak preto. A vôbec to nevykompenzujete tým, že parlament to bude kontrolovať 20 dní po tom. To je strašné niečo. Fakt naozaj strašné.
Pellegrini Peter, predseda NR SR (2015-02-18):
Pán poslanec Brocka, nevykrikujte v rokovacej sále, dobre. Prihláste sa s faktickou a môžete reagovať.
Abrhan, Pavol, poslanec NR SR (2010-07-08):
Sľubujem. (Potlesk.)
Hraško, Igor, poslanec NR SR (2016-02-11):
Ďakujem za slovo. Nuž, pán minister, ani mňa ste neuspokojili svojím vystúpením. Skôr to bola taká vaša obhajoba, a nie návrhy na riešenie a nie to, čo sa žiadalo priamo už len z pozvánky alebo k zvolávaniu tejto schôdze. Zaujalo ma niekoľko oblastí, o ktorých ste hovorili. V prvom rade hovorili ste o dôvere ministerstvu školstva. Ja sa vás opýtam, no čo si myslíte po tom, ako vyplávali mnohé kauzy na vašom ministerstve, akú môžu mať nielen učitelia, ale aj rodičia a ostatní ľudia dôveru vo vaše ministerstvo? By som povedal, že ju majú úbohú, takmer ju nemajú žiadnu. Hovorili ste o tom, že chcete ušetriť ministerstvo od politického vplyvu. Tomu akosi nerozumiem, keď ste tam nasadený ako nominant vládnej strany, ktorá rozkráda všade, kde sa len dá rozkrádať. Vari ste to mysleli tak, aby vám do špinavostí nikto nevidel, či nebodaj ich nekazil? Tak to myslíte, aby tam nebol politický vplyv? Tak potom tomu rozumiem. Hovorili ste o veľkom rekonštruovaní škôl a škôlok, no ale povedzme si teda, že, áno, ako sa to rekonštruovalo a hlavne kde sa to rekonštruovalo. Takže tam, kde má vládna strana svojich starostov, tak tam sa to rekonštruovalo. Tým ostatným to padlo len tak trošku, aby sa nepovedalo, že nikto iný to nemal a na ostatných sa kašľalo. Starostovia sa mi na to sťažovali osobne, takže máme aj tieto vedomosti. Stavovské organizácie v školstve môžu vzniknúť. No zaujímalo by ma, odkiaľ vy viete, koľko je aktívnych členov v jednotlivých organizáciách, teda odkiaľ máte tieto čísla, či je to v tej klasickej alebo teda v tých novovzniknutých organizáciách. Hovorili ste aj o tom, čo všetko potrebujeme do budúcnosti, a sa vás opýtam, či na to ste prišli teraz, na konci volebného obdobia, lebo to je u vás zvykom, že vy vždycky prídete na všetko, čo všetko treba robiť, až na konci toho obdobia. A čo ste robili štyri roky?
Kollár, Boris, predseda NR SR (2022-10-04):
(Zaznievanie gongu.) Vážené pani poslankyne, vážení páni poslanci, dovoľte, aby som vás, aby som vás oboznámil so záverom poslaneckého grémia. Dohodli sme sa, že mimoriadna schôdza bude otvorená po hodine otázok, čiže štvrtok o pätnástej a dohodli sme sa rovnako, že si uctime tú veľkú tragédiu a bolo to odsúhlasené na klube. Takže pokračujeme v prerušenom rokovaní. Dovoľte mi, vážené pani poslankyne, vážení páni poslanci, aby som aj vo vašom mene vyjadril najhlbšiu sústrasť a spoluúčasť rodinám a najbližším obetí tragédie, ktorá sa stala v Bratislave na zastávke Zochova. Prosím, aby sme si obete tejto tragédie uctili minútou ticha. (Minúta ticha.) Evidujem dva procedurálne návrhy. S prvým vystúpi pán poslanec Čepček, s druhým pán poslanec Susko. Nech sa páči, pán poslanec Čepček, máte slovo. (Reakcia z pléna.) Ste zapnutý. Svieti mu to, ale nepočujeme ho. Filip, prosím vás pekne, vypnite sa. A poprosím ešte raz. Zapnite, prosím, pána poslanec Čepčeka. Nech sa páči. Hovorte do vedľajšieho mikrofónu. Zapnite, prosím, pani poslankyne Tabák mikrofón.
Laššáková, Jana, podpredsedníčka NR SR (2015-09-25):
Na vystúpenie pána poslanca nie sú faktické poznámky. Vyhlasujem rozpravu za skončenú. Chce navrhovateľ zaujať k rozprave stanovisko? Nie. Spravodajca? Nie. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona o dobrovoľnej vojenskej príprave a o zmene a doplnení niektorých zákonov . Vládny návrh zákona má parlamentnú tlač 1680. Návrh na jeho pridelenie na prerokovanie výborom je v rozhodnutí č. 1715. Poprosím vás, pán minister obrany, aby ste návrh zákona uviedli.
Pellegrini, Peter, predseda NR SR (2015-02-10):
Ďakujem pekne. Vyhlasujem, prerušujem rokovanie o tomto bode, vyhlasujem obedňajšiu prestávku. Budeme pokračovať o štrnástej hodine ďalším vystúpením pána poslanca Fedora a za ním vystúpi potom pán poslanec Osuský. Prajem vám dobrú chuť k obedu. A pozdravujem aj mladých ľudí, ktorí nás prišli pozrieť do parlamentu. Vitajte a dúfam, že strávite pekný čas tu na pôde Národnej rady. Všetko dobré. Pekný deň. (Potlesk.) (Prerušenie rokovania o 12.10 hodine.)
Hambálek, Augustín, poslanec NR SR (2013-12-05):
Ďakujem. Pán predseda, dajte, prosím, hlasovať o zákone ako celku s odporúčaním gestorského výboru schváliť.
Érsek, Árpád, minister dopravy a výstavby SR (2019-09-12):
Ďakujem. (Potlesk.)